Berenice I (regina Aegypti)

Berenice (nata anno fere 340 a.C.n.; mortua inter 279 et 274 a.C.n.), e familia satis nobili Macedonum orta, fuit nuptiis tertiis uxor Ptolemaei I Aegypti regis et mater Ptolemaei II.

Berenice fuit filia AntigonaeScholia in Theocritum 17.61 (sororis Eurydicae) et Magae."Bagae filia" vel "Gamai filia" (Scholia in Theocritum 17.34), a Bücheler emendata Imprimis Philippo quodam, origine ignoto, nupsit qui ex ea genuit Antigonam (Pyrrhi uxorem futuram)Plutarchus, "Vita Pyrrhi" 4 et Magam. 1.6.8, 1.7.1 Berenice marito mortuo Aegyptum petivit, sectatrix Eurydicae 1.6.8 quae Ptolemaeo nupserat; ibi Berenicam ipsam Ptolemaeus adamavit et, Eurydica reiecta, in matrimonium anno 317 a.C.n. duxit. Eo peperit filiam Arsinoam, filium Ptolemaeum patris successorem, filiam alteram Philoteram."Diva": Callimachus fr. 228.52 Pfeiffer

Berenice fuit auriga Olympionica anno ignoto.Posidippus, Hippica AB 78, 88; Egyptian Royal Genealogy (vide notam 6.1) Mortua inter deas iussu filii Ptolemaei instaurata est.Theocritus 15.109-110, 17.50 Theocritus ad eius honorem carmen titulo "Berenice" scripsit, hodie deperditum.Fragmentum  284a

 Notae 

 Nexus externi 
 "Berenice I" apud Egyptian Royal Genealogy
 "Berenice I" apud livius.org

 Bibliographia 
 "Ptolemy I, Soter" in E. R. Bevan, The House of Ptolemy (Londinii: Methuen, 1927)
 Walter M. Ellis, Ptolemy of Egypt. Londinii: Routledge, 1994. ISBN 0-415-10020-8
 A. S. F. Gow, ed., Theocritus (Cantabrigiae: Cambridge University Press, 1952. 2a ed.) vol. 2 pp. 332-335 etc.
 Jakob Seibert, Untersuchungen zur Geschichte Ptolemaios' I. Monaci: Beck, 1969

Categoria:Nati saeculo 4 a.C.n.
Categoria:Mortui saeculo 3 a.C.n.
Categoria:Antipatridae
Categoria:Ptolemaeus I
Categoria:Ptolemaeus II
Categoria:Olympionicae antiqui
Categoria:Mulieres